Document ID: 31986R3669

*****
ΚΑΝΟΝΙΣΜΟΣ (ΕΟΚ) αριθ. 3669/86 ΤΗΣ ΕΠΙΤΡΟΠΗΣ
της 1ης Δεκεμβρίου 1986
που τροποποιεί τον κανονισμό (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 6 παράγραφος 7,
Εκτιμώντας:
ότι ο κανονισμός (ΕΟΚ) αριθ. 985/68 του Συμβουλίου της 15ης Ιουλίου 1968 περί καθορισμού των γενικών κανόνων που ρυθμίζουν τα μέτρα παρεμβάσεως στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 3790/85 (4), αναφέρει στο άρθρο 3 ότι η τιμή παρεμβάσεως εφαρμόζεται στο βούτυρο που παραδίδεται σε μια ψυκτική εγκατάσταση που βρίσκεται σε μέγιστη απόσταση, που θα καθοριστεί από το μέρος όπου βρίσκεται αποθηκευμένο· ότι, αν η ψυκτική εγκατάσταση όπου το βούτυρο παραδίδεται βρίσκεται σε μια απόσταση μεγαλύτερη από αυτή τη μέγιστη απόσταση, τα συμπληρωματικά έξοδα μεταφοράς, που θα καθοριστούν κατ' αποκοπή, αναλαμβάνονται από τον οργανισμό παρεμβάσεως·
ότι ο κανονισμός (ΕΟΚ) αριθ. 685/69 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1836/86 (6), καθόρισε σε 100 χιλιόμετρα την εν λόγω μέγιστη απόσταση· ότι η πείρα που αποκτήθηκε έδειξε ότι αυτή η μέγιστη απόσταση ήτανε ανεπαρκής για να επιτρέψει στους οργανισμούς παρεμβάσεως να διαχειριστούν, με τις καλύτερες δυνατές συνθήκες, την πρόσβαση στις δημόσιες αποθήκες· ότι θα πρέπει, κατά συνέπεια, να αυξηθεί αυτή η απόσταση σε 350 χιλιόμετρα·
ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 8 του κανονισμού (ΕΟΚ) αριθ. 685/69, οι όροι «100 χιλιόμετρα» αντικαθίστανται από τους όρους «350 χιλιόμετρα».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Δεκεμβρίου 1986.

Labels: 2
3
17